# אנטוניו ברלוצי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
כנסיית כל העמים במורדות הר הזיתים, תכנונו של אנטוניו ברלוצי
הכנסייה בהר האושר

אנטוניו ברלוצי (Antonio Barluzzi‏) (26 בספטמבר 1884 - 14 בדצמבר 1960), אדריכל איטלקי שפעל בארץ ישראל בתקופת המנדט הבריטי. ברלוצי תכנן מספר רב של כנסיות במרחב ארץ הקודש, בעיקר עבור הקוסטודיה הפרנציסקנית.

אנטוניו ברלוצי נולד ברומא למשפחה שהועסקה במשך ארבעה דורות בידי הוותיקן. בין השנים 1902 - 1907 למד הנדסה באוניברסיטה ברומא. לירושלים הגיע ב-1913 כדי לעזור לאחיו ג'וליו ברלוצי בהקמת בית החולים האיטלקי בירושלים (כיום משמש את משרד החינוך וממוקם בין הרחובות שבטי ישראל והנביאים).

ב-1919 מונה ברלוצי על ידי הקוסטוס (ראש הקוסטודיה הפרנציסקנית) דאז, פרדיננדו דיוטאלווי, להקים את כנסיית כל העמים בגת שמנים שבמורד הר הזיתים בירושלים, ואת כנסיית ההשתנות בהר תבור. שתי הכנסיות הוקדשו ב-1924. בין השנים 1924 - 1925 הוא הקים הוספיס וכנסייה פרנציסקנית המוקדשים לרועה הטוב ביריחו, ובסוף שנות העשרים שיפץ את כנסיית ההלקאה בויה דולורוזה בירושלים. ב-1926 הקים ברלוצי את מתחם הטרה סנטה ברחביה בירושלים. בראשית שנות השלושים הקים ברלוצי מנזר לכרמליתיות בחיפה, בין השנים 1933 - 1937 הוא עבד במשך שתי עונות בשיפוץ הגולגולתה בכנסיית הקבר הקדוש. לאחר מכן בנה ברלוצי את מנזר סנט אנטוני בירושלים. בין השנים 1937 - 1938 הקים ברלוצי את הכנסייה בהר האושר עבור האגודה המיסיונרית האיטלקית Italica Gens, ב-1938 - 1940 הוא שיפץ לחלוטין את כנסיית הביקור בעין כרם וב-1941, יחד עם הארכיטקט הונציאני Luigi Marangoni, תכנן תוכנית חדשה לחלוטין לכנסיית הקבר, שהוזמנה ממנו על ידי השליח האפוסטולי של הוותיקן גוסטאבו טסטה.

בשנות מלחמת העולם השנייה חזר ברלוצי לאיטליה, שם נשאר עד 1947. ב-1948 - 1949 שיפץ ברלוצי את הקלויסטר בכנסיית סנטה קתרינה הפרנציסקנית בבית לחם, בין השנים 1952 - 1953 בנה את כנסיית סנט לזרוס בביתניה, ב-1954 את כנסיית הרועים בבית סחור וב-1954 - 1955 את כנסיית דומינוס פלוויט (כנסיית בכי האדון) על הר הזיתים בירושלים.

עבודתו הגדולה האחרונה הייתה תוכנית מפורטת לכנסיית הבשורה בנצרת, עליה עבד החל מ-1939 ואילך. ב-1954 הונחה אבן הפינה לכנסיית הבשורה, אולם בסופו של דבר נמסר פרויקט כנסיית הבשורה לארכיטקט איטלקי אחר, ג'ובאני מוציו, וברלוצי עזב את הארץ ב-1958.

ברלוצי נפטר ברומא ב-1960.

## [עריכה] לקריאה נוספת

- Daniel M Madden, Monuments to Glory, Hawthorn Books, 1964, New York

- Peter C. Nicholson, The Churches of Antonio Barluzzi, 1996, London

- דוד קרויאנקר, מתחם טרה סנטה ירושלים, האוניברסיטה העברית, 1999, ירושלים.

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%95%D7%A0%D7%99%D7%95_%D7%91%D7%A8%D7%9C%D7%95%D7%A6%D7%99.html

קטגוריות: אדריכלים | אדריכלים איטלקים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש